মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
মাইক্রোসফটের সমালোচনা
মাইক্রোসফট তাদের ২০০৬ সালের বার্ষিক প্রতিবেদনে জানায় তারা ৩৫টি প্যাটেন্ট ভঙ্গকারী মোকাদ্দমার আসামী ছিলো। এপ্রিল ২০০৪ থেকে মার্চ ২০০৭ পর্যন্ত কোম্পানিটির মকদ্দমা ব্যয় ৪৩০ কোটি ডলার অতিক্রম করে, যার সাথে যুক্ত হয় ৪০০ কোটি জরিমানা ও ৩০০০ কোটি আইনি ফি।